
	Analýza vplyvov na služby verejnej správy pre občana


	7.1 Identifikácia služby verejnej správy, ktorá je dotknutá návrhom 

	7.1.1 Predpokladá predložený návrh zmenu existujúcej služby verejnej správy alebo vytvorenie novej služby? 

	Zmena existujúcej služby (konkretizujte a popíšte) 

	Predložený návrh zákona predpokladá zmenu existujúcej služby verejnej správy v oblasti vyhotovovania preukazov fyzickým osobám s ťažkým zdravotným postihnutím. Namiesto v súčasnosti platných preukazov fyzickej osoby s ťažkým zdravotným postihnutím, preukazov fyzickej osoby s ťažkým zdravotným postihnutím so sprievodcom a parkovacích preukazov pre fyzickú osobu so zdravotným postihnutím sa bude vyhotovovať európsky preukaz osoby so zdravotným postihnutím, európsky preukaz osoby so zdravotným postihnutím so sprievodcom a európsky parkovací preukaz pre osoby so zdravotným postihnutím. Nedochádza k vytvoreniu novej služby verejnej správy, ale k úprave existujúcej služby a jej procesov v súlade s požiadavkami práva Európskej únie.

	Nová služba (konkretizujte a popíšte)

	Nie

	7.1.2 Špecifikácia služby verejnej správy, ktorá je dotknutá návrhom

	Názov služby 

	Vyhotovovanie európskeho preukazu osoby so zdravotným postihnutím, európskeho preukazu osoby so zdravotným postihnutím so sprievodcom a európskeho parkovacieho preukazu pre osoby so zdravotným postihnutím 

	Platná právna úprava, na základe ktorej je služba poskytovaná (ak ide o zmenu existujúcej služby)

	Zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov

	Subjekt, ktorý je na základe platnej právnej úpravy oprávnený službu poskytovať 

	Úrady práce, sociálnych vecí a rodiny

	7.1.3 O aký vplyv na službu verejnej správy ide? 

	Priamy vplyv (popíšte) 

	Zjednodušené uznávanie statusu osoby so zdravotným postihnutím a uplatňovanie výhod vyplývajúcich z európskeho preukazu osoby so zdravotným postihnutím, európskeho preukazu osoby so zdravotným postihnutím so sprievodcom alebo európskeho parkovacieho preukazu pre osoby so zdravotným postihnutím vo všetkých členských štátoch Európskej únie, zlepšenie dostupnosti a prehľadnosti informácií o osobitných podmienkach a zvýhodnenom zaobchádzaní poskytovaných držiteľom týchto preukazov počas ich krátkodobého pobytu v inom členskom štáte Európskej únie.

	Nepriamy vplyv (popíšte) 

	Úprava informačných systémov a interných procesov úradov práce, sociálnych vecí a rodiny v súvislosti so zavedením európskych preukazov osôb so zdravotným postihnutím a európskych parkovacích preukazov pre osoby so zdravotným postihnutím.

	7.2 Vplyv služieb verejnej správy na občana

	7.2.1 Náklady 

	Zníženie priamych finančných nákladov 

	Neidentifikované. 

	Zvýšenie priamych finančných nákladov

	Neidentifikované. Vyhotovenie európskeho preukazu osoby so zdravotným postihnutím a európskeho parkovacieho preukazu pre osoby so zdravotným postihnutím bude bezplatné aj po nadobudnutí účinnosti návrhu zákona.

	Zníženie nepriamych finančných nákladov

	Neidentifikované. 

	Zvýšenie nepriamych finančných nákladov

	Neidentifikované. 

	7.2.2 Časový vplyv 

	Zvýšenie času vybavenia požiadavky (popíšte)

	Neidentifikované. Časový vplyv na občana nie je možné v súčasnosti jednoznačne určiť vzhľadom na zmenu procesov vyhotovovania európskeho preukazu osoby so zdravotným postihnutím a európskeho parkovacieho preukazu pre osoby so zdravotným postihnutím. 

	Zníženie času  vybavenia požiadavky (popíšte)

	Neidentifikované. Časový vplyv na občana nie je možné v súčasnosti jednoznačne určiť vzhľadom na zmenu procesov vyhotovovania európskeho preukazu osoby so zdravotným postihnutím a európskeho parkovacieho preukazu pre osoby so zdravotným postihnutím.

	7.2.3 Ktorá skupina občanov bude predloženým návrhom ovplyvnená? 
Špecifikujte skupinu občanov, ktorá bude návrhom ovplyvnená (napr. držitelia vodičských oprávnení). Aká je  veľkosť tejto skupiny?

	Návrh sa dotkne približne 193 tisíc držiteľov preukazov fyzickej osoby s ťažkým zdravotným postihnutím, 171 tisíc držiteľov preukazov fyzickej osoby s ťažkým zdravotným postihnutím so sprievodcom a 158 tisíc držiteľov parkovacích preukazov pre fyzickú osobu so zdravotným postihnutím, vrátane nových žiadateľov o vyhotovenie týchto preukazov. Údaje vychádzajú zo stavu evidovaného k 31.8.2026.

	7.2.4 Vyplývajú z návrhu pre občana pri vybavení svojej požiadavky nové povinnosti alebo zanikajú už existujúce povinnosti?  

	Nové povinnosti (identifikujte) 

	Za účelom vyhotovenia európskeho preukazu osoby so zdravotným postihnutím a európskeho preukazu osoby so zdravotným postihnutím so sprievodcom bude potrebné nasnímanie podoby tváre na úrade práce, sociálnych vecí a rodiny, čím sa zároveň nahrádza povinnosť predkladania fotografie.

	Zanikajúce povinnosti (identifikujte)

	Zaniká povinnosť predkladať fotografiu fyzickej osoby s ťažkým zdravotným postihnutím, keďže podoba tváre bude nasnímaná priamo na úrade práce, sociálnych vecí a rodiny.

	7.3 Vplyv na procesy služieb vo verejnej správe

	7.3.1 Ktoré sú dotknuté subjekty verejnej správy? 
Ktoré subjekty verejnej správy sú účastné procesu poskytnutia služby? 

	Ústredie práce, sociálnych vecí a rodiny
Úrady práce, sociálnych vecí a rodiny

	7.3.2 Vyplývajú z návrhu pre orgán verejnej správy pri vybavení požiadavky nové povinnosti alebo zanikajú už existujúce povinnosti?   

	Nové povinnosti (identifikujte)

	Úprava existujúceho informačného systému s cieľom zabezpečiť jeho súlad s novými legislatívnymi požiadavkami (napr. evidencia nasnímaných podôb tváre fyzických osôb s ťažkým zdravotným postihnutím). V rámci úprav bude potrebné zabezpečiť aj vybudovanie nového integračného rozhrania na zabezpečenie výmeny a spracovania údajov k vyhotoveniu európskeho preukazu osoby so zdravotným postihnutím a európskeho parkovacieho preukazu pre osoby so zdravotným postihnutím. 

V prechodnom období sa predpokladá zvýšená administratívna záťaž spojená so zavedením nového procesu vyhotovovania európskych preukazov a zabezpečením migrácie na nový spôsob ich vyhotovovania.

	Zanikajúce povinnosti (identifikujte)

	Zaniká povinnosť úradov práce, sociálnych vecí a rodiny zabezpečovať vyhotovovanie a personalizáciu preukazov osoby so zdravotným postihnutím a parkovacích preukazov pre osoby so zdravotným postihnutím.

